《雁塔》
唐代·解彦融

峥嵘澈倒景，刻峭俯无地。勇进攀有缘，即崄恐迷坠。

窅然丧五蕴，蠢尔怀万类。实际罔他寻，波罗必可致。

南山缭上苑，祇树连岩翠。北斗临帝城，扶宫切太清。

餐和裨日用，味道懿天明。绿野冷风浃，紫微佳气晶。

驯禽演法要，忍草藉经行。本愿从兹适，方知物世轻。

作者简介：解彦融，字里不详。高宗时至玄宗初年时在世。曾作《雁塔》诗。玄宗开元八年(720)，傅岩题此诗于雁塔。事迹见《唐诗纪事》卷二二。《全唐诗》存诗1首。